Varaformaður þingflokks Vinstrihreyfingarinnar græns framboðs segir að flokkurinn þurfi að velta fyrir slæmu gengi í skoðanakönnunum og stöðu hreyfingarinnar. Flokkurinn hefur aldrei mælst með jafnlítið fylgi í skoðanakönnunum og nú.
Bjarkey Olsen Gunnarsdóttir, varaformaður þingflokks Vinstrihreyfingarinnar  græns framboðs, segir að flokkurinn þurfi að velta fyrir sér fylgistapi í skoðanakönnunum. Flokkurinn mælist með 7,2 prósent í nýjasta þjóðarpúlsi Gallup og hefur aldrei mælst með jafn lítið fylgi.
Það er sannarlega hægt að segja að það er áhyggjuefni þegar við sígum svona langt niður. En þetta er jú bara einhver ein könnun og hana ber að taka varlega í stóra samhengingu. Engu að síður þá held ég að við þurfum aðeins að velta þessari niðurstöðu fyrir okkur og bara stöðu hreyfingarinnar í sjálfu sér í ljósi þess að kannanir hafa sýnt að við höfum aðeins farið niður á við.
Bjarkey segir alltaf nauðsynlegt að hreyfing fari í innri skoðun.
Við komum ekki nógu vel út úr sveitarstjórnarkosninunum heldur. Þannig að ég held að fram undan sé að byggja okkur upp inn á við og það er kannski það sem ég er að tala út í.
Bjarkey telur að margt skýri slakt fylgi flokksins.
Kjörtímabilið á Alþingi er auðvitað nýhafið. Sama í sveitarstjórnum. Ég held að við þurfum að sjá að okkar góðu verk sem við höfum áform um, nái fram að ganga. Þá held ég að þetta snúist okkur í vil.
Varaformaður þingflokks Vinstrihreyfingarinnar græns framboðs segir að flokkurinn þurfi að velta fyrir sér slæmu gengi í skoðanakönnunum og stöðu hreyfingarinnar. Flokkurinn hefur aldrei mælst með jafnlítið fylgi í skoðanakönnunum og nú. 